אגם ברינץ

אגם ברינץ (בגרמנית: Brienzersee) הוא אגם השוכן באזור הרמה הברנית, בין הערים אינטרלאקן במערב וברינץ במזרח, בקנטון ברן שבשווייץ. האגם קרוי על שם העיר ברינץ השוכנת על חופו המזרחי.

גאוגרפיה

שטח האגם הוא 29.8 קמ"ר והוא האגם ה -11 בגודלו בשווייץ והשלישי בגודלו בקנטון ברן אחרי אגם תון ואגם ביל. אורך האגם כ-14 ק"מ בכיוון מזרח-מערב ורוחבו כמעט שלושה ק"מ. היקפו של אגם ברינץ הוא כמעט 35 ק"מ. עומקו המירבי הוא 260 מטר. אגן ההיקוות שלו הוא בשטח של כ-1,100 קמ"ר. רצפת האגם מחולקת לשני אגנים נפרדים: באחת יש שכבת משקע של כ-300 מטר ובשנייה של כ-550 מטר. שטורם ומאטר סיווגו את המשקע על קרקעית האגם לארבעה איזורים שונים:
איזור של משקע דלתה של חול וטין באאיזורים של כניסת ויציאת הארה.
איזור של בוץ בשכבות לאורך השוליים הצפוניים והדרומיים של האגם.
 איזור של בוץ הומוגני באיזור קטן בדרום האגם בשפך מפל. 
 איזור של שכבות בוץ וחול במרכז האגם. 

העיר הגדולה ביותר על גדות האגם היא ברינץ. באזור האגם ממוקמות גם העיירות רינגגנברג, נידרד, אוברריד, בוניגן ואיזלטוולד.

תחבורה
ספינות נוסעים פועלות באגם לפחות משנת 1839. כיום פועלות באגם חמש ספינות המנוהלות על ידי חברת הרכבת המקומית בקו המחבר את תחנת הרכבת אינטרלוקן אוסט, הנמצאת  1.3 במורד הארה מהקצה הדרום מערבי של האגם, אל ברינץ בצפון מזרח האגם. בקו מספר תחנות לאורך האגם.

לאורך הגדה הצפונית של האגם יש כביש מקומי ומסילת ברזל, ולאורך גדתו הדרומית יש כביש מהיר שרובו עובר במנהרות.

נופש
אגם ברינץ מציע רק כמה מקומות רחצה פראיים בגלל המדרונות התלולים, אך נחשב לאגם הנקי ביותר בשווייץ. ישנן ארבעה מרחצאות חוף הפזורות סביב האגם: הבריכה החיצונית של נידריד, לידו בוניגן, לידו איזלטוולד ולידו ברינץ.

ראו גם
 אגם תון

קישורים חיצוניים

 הערך במילון ההיסטורי של שווייץ בגרמנית, בצרפתית ובאיטלקית
 אגם ברינץ, באתר MySwitzerland

הערות שוליים

ברינץ
ברן (קנטון)
ברינץ
הרמה הברנית: אגמים